191.07 ORDNI DWAR L-APPLIKAZZJONI TAT-TAQSIMA III TAL-ATT DWAR L-IMMUNITAJIET U L-PRIVILEĠĠI DIPLOMATIĊI (MEKKANIŻMU EWROPEW TA’ STABBILITÀ) L-AVVIŻ LEGALI 257 tal-2014. L-AVVIŻ LEGALI 257 tal-2014. 1. Titolu. It-titolu ta’ dan l-Ordni hu l-Ordni dwar l-Applikazzjoni tat-Taqsima III tal-Att dwar l-Immunitajiet u l-Privileġġi Diplomatiċi (Mekkaniżmu Ewropew ta’ Stabbilità). 2. Tifsir. Kap. 523 F’dan l-Ordni sakemm ir-rabta tal-kliem ma teħtieġx xort’oħra: "Mekkaniżmu Ewropew ta’ Stabbilità " u "Trattat" għandu jkollhom l-istess tifsira mogħtija lilhom taħt l-Att dwar il-Parteċipazzjoni u l-Għoti ta’ Appoġġ għall-Istabbiltà Finanzjarja skont il-Mekkaniżmu ta’ Stabbilità Ewropea. 3. Immunitajiet u Privileġġi ta’ Uffiċjali tal-Mekkaniżmu Ewropew ta’ Stabbilità. Kap. 191 (1) Il-Mekkaniżmu Ewropew ta’ Stabbilità għandu jgawdi minn immunitajiet u privileġġi elenkatif fit-Taqsima I tat-Tieni Skeda tal-Att dwar l-Immunitajiet u l-Privileġġi Diplomatiċi sa fejn ikun meħtieġ kif provdut fit-Trattat u fl-Iskeda ta’ dan l-Ordni u għandu jkollu kapaċitajiet legali ta’ persuna ġuridika. (2) Il-President tal-Bord tal-Gvernaturi, il-Gvernaturi, is-sosti tuti Gvernaturi, id-Diretturi, is-sosti tuti Diretturi, kif ukoll id-Direttur Maniġerjali u l-membri l-oħra tal-persunal tal-Mekkaniżmu Ewropew ta’ Stabbilità għandhom igawdu minn immunitajiet u privileġġi elenkati fl-Iskeda ta’ dan l-Ordni.